|  |  |  |
| --- | --- | --- |
| **ਵਿਸ਼ੇਸ਼ਣ / Adjective** |  |  |
| **ਵਿਸ਼ੇਸ਼ਣ :-**  ਜਿਹੜੇ ਸ਼ਬਦ  ਕਿਸੇ  ਨਾਂਵ ਜਾਂ ਪੜਨਾਂਵ  ਨਾਲ ਆ ਕੇ ਉਨ੍ਹਾਂ ਦੇ  **ਗੁਣ** ਜਾਂ  **ਔਗਣ** , **ਗਿਣਤੀ** ਜਾਂ  **ਮਿਣਤੀ** ਦੱਸ ਕੇ  ਉਨ੍ਹਾਂ ਨੂੰ **ਆਮ  ਨਾਲੋਂ   ਖਾਸ  ਬਣਾਉਣ,   ਉਨ੍ਹਾਂ ਨੂੰ  ਵਿਸ਼ੇਸ਼ਣ  ਕਹਿੰਦੇ ਹਨ।**  **ਜਿਵੇਂ:-   ਦਲੇਰ ਮੁੰਡਾ,  ਖੱਟੀ ਲੱਸੀ,  ਤੱਤਾ ਦੁੱਧ,  ਤੀਜੀ ਕਿਤਾਬ ,  ਠੰਡਾ ਪਾਣੀ,  ਸੁਹਣਾ ਫੁੱਲ,  ਭਾਰੀ ਪੰਡ**, ਆਦਿ ਵਿੱਚ  ਦਲੇਰ, ਖੱਟੀ,  ਤੱਤਾ,  ਤੀਜੀ ,  ਠੰਡਾ,  ਸੁਹਣਾ, ਭਾਰੀ  **ਵਿਸ਼ੇਸ਼ਣ** ਹਨ ।  **ਵਿਸ਼ੇਸ਼ਣ ਪੰਜ ਪ੍ਰਕਾਰ ਦੇ ਹੁੰਦੇ ਹਨ:-**   1. ਗੁਣ ਵਾਚਕ ਵਿਸ਼ੇਸ਼ਣ (Adjective of quality) 2. ਗਿਣਤੀ ਵਾਚਕ ਵਿਸ਼ੇਸ਼ਣ (Adjective of Numeral) 3. ਮਿਣਤੀ ਵਾਚਕ ਵਿਸ਼ੇਸ਼ਣ (Adjective of Quantity) 4. ਨਿਸਚੇ ਵਾਚਕ ਵਿਸ਼ੇਸ਼ਣ (Adjective of Demonstration) 5. ਪੜਨਾਂਵੀ ਵਿਸ਼ੇਸ਼ਣ (Adjective of Pronominal)   1.    **ਗੁਣ ਵਾਚਕ ਵਿਸ਼ੇਸ਼ਣ :-**   ਜਿਹੜੇ ਵਿਸ਼ੇਸ਼ਣ ਕਿਸੇ ਵਿਸ਼ੇਸ਼ ਦੇ ਗੁਣ, ਔਗਣ ਦੱਸਣ, ਉਹਨਾਂ ਨੂੰ  **ਗੁਣ ਵਾਚਕ ਵਿਸ਼ੇਸ਼ਣ**  ਆਖਦੇ ਹਨ;  ਜਿਵੇਂ:-  ਸੁੰਦਰ,  ਲਾਲ,  ਪਤਲਾ,  ਸੜੀਅਲ,  ਮੋਟਾ,  ਸੱਚਾ,  ਝੂਠਾ,   ਆਦਿ।  ਉਦਾਹਰਨ:-   * ਲਾਲ ਫੁੱਲ ਬੜਾ ਸੁੰਦਰ ਹੈ। ਇਸ ਵਿੱਚ ਲਾਲ ਫੁੱਲ ਦਾ ਗੁਣ ਦੱਸਿਆ ਹੈ ਕਿ ਇਹ ਬੜਾ ਸੁੰਦਰ ਹੈ।   2.     **ਗਿਣਤੀ ਵਾਚਕ ਵਿਸ਼ੇਸ਼ਣ:-** ਵਿਸ਼ੇਸ਼ਾਂ ਦੀ ਗਿਣਤੀ ਜਾਂ ਦਰਜਾ ਪ੍ਰਗਟ ਕਰਨ ਵਾਲੇ ਵਿਸ਼ੇਸ਼ਣਾਂ ਨੂੰ  **ਗਿਣਤੀ ਜਾਂ ਸੰਖਿਆ ਵਾਚਕ ਵਿਸ਼ੇਸ਼ਣ**  ਆਖਦੇ ਹਨ; ਜਿਵੇਂ:-   ਚਾਰ,  ਸੱਤ,  ਪਹਿਲਾ,  ਚੌਥਾ,  ਥੋੜ੍ਹੇ,  ਬਹੁਤੇ ਆਦਿ।  3.    **ਮਿਣਤੀ ਵਾਚਕ ਵਿਸ਼ੇਸ਼ਣ :-**  ਜਿਹੜੇ ਵਿਸ਼ੇਸ਼ਣ ਆਪਣੇ ਵਿਸ਼ੇਸ਼ਾਂ ਦੀ   ਮਿਣਤੀ ਜਾਂ ਨਾਪ-ਤੋਲ ਦੱਸਦੇ ਹਨ, ਉਹਨਾਂ ਨੂੰ **ਮਿਣਤੀ ਵਾਚਕ ਵਿਸ਼ੇਸ਼ਣ ਜਾਂ ਪਰਮਾਣ ਵਾਚਕ ਵਿਸ਼ੇਸ਼ਣ**  ਆਖਦੇ ਹਨ; ਜਿਵੇਂ:-   ਬਹੁਤਾ,  ਚੋਖਾ,  ਮੁੱਠੀ ਭਰ,  ਕਿੱਲੋ ਕੁ ਆਦਿ।  4.     **ਨਿਸ਼ਚੇ ਵਾਚਕ ਵਿਸ਼ੇਸ਼ਣ :-**  ਜਿਹੜੇ ਵਿਸ਼ੇਸ਼ਣ ਕਿਸੇ ਇਸ਼ਾਰੇ ਨਾਲ ਆਪਣੇ ਵਿਸ਼ੇਸ਼ਾਂ ਨੂੰ ਆਮ ਤੋਂ ਖਾਸ ਬਣਾਉਂਦੇ ਹਨ, ਉਹਨਾਂ ਨੂੰ   **ਨਿਸ਼ਚੇ ਵਾਚਕ ਵਿਸ਼ੇਸ਼ਣ** ਕਹਿੰਦੇ ਹਨ;  ਜਿਵੇਂ:-   ਇਹ,  ਉਹ,  ਉਹਨਾਂ ਆਦਿ ।  5.   **ਪੜਨਾਂਵੀ ਵਿਸ਼ੇਸ਼ਣ :-**  ਜਿਹੜੇ ਸ਼ਬਦ ਪੜਨਾਂਵ ਹੋਣ ਅਤੇ ਨਾਵਾਂ ਨਾਲ ਆ ਕੇ ਵਿਸ਼ੇਸ਼ਣ ਦਾ ਕੰਮ ਕਰਨ, ਉਹ ਸ਼ਬਦ (ਪੜਨਾਂਵ)  **ਪੜਨਾਂਵੀ ਵਿਸ਼ੇਸ਼ਣ**  ਅਖਵਾਉਂਦੇ ਹਨ;   ਜਿਵੇਂ:-  ਮੇਰਾ ਮਿੱਤਰ,  ਤੇਰਾ ਸਾਥੀ,  ਕਿਹੜਾ ਅਫ਼ਸਰ, ਵਿੱਚ  ਮੇਰਾ,   ਤੇਰਾ,   ਕਿਹੜਾ  ਆਦਿ **ਪੜਨਾਂਵੀਂ ਵਿਸ਼ੇਸ਼ਣ**ਹਨ, ਜਿਥੇ  ਮਿੱਤਰ, ਸਾਥੀ, ਅਫ਼ਸਰ, ਨਾਂਵ ਹਨ। |  |  |